CELEX: 62010TN0580
Language: sl
Date: 2010-12-22 00:00:00
Title: Zadeva T-580/10: Tožba, vložena 22. decembra 2010 – Wohlfahrt proti UUNT – Ferrero (Kindertraum)

26.2.2011   
            
            
               SL
            
            
               Uradni list Evropske unije
            
            
               C 63/29
            
         Tožba, vložena 22. decembra 2010 – Wohlfahrt proti UUNT – Ferrero (Kindertraum)
   (Zadeva T-580/10)
   2011/C 63/55
   Jezik, v katerem je bila tožba vložena: nemščina
   
      Stranke
   
   
      Tožeča stranka: Harald Wohlfahrt (Rothenburg o.d. Tauber, Nemčija) (zastopnik: N. Scholz-Recht, odvetnica)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Ferrero SpA (Alba, Italija)
   
      Predlogi tožeče stranke
   
   
               —
            
            
               Razveljaviti odločbo oddelka za ugovore z dne 27. maja 2009 (številka ugovora B 668 600) in odločbo odbora za pritožbe z dne 20. oktobra 2010 v zadevi R 815/2009-4;
            
         
               —
            
            
               dopustiti registracijo znamke Skupnosti „Kindertraum“ (številka prijave 02773059) tudi za vse proizvode, prijavljene v razredih 16 in 28;
            
         
               —
            
            
               Uradu naložiti stroške postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „Kindertraum“ za proizvode iz razredov 15, 16, 20, 21 in 28.
   
      Imetnik znamke ali znaka, navajanega v postopku z ugovorom: Ferrero SpA
   
      Znamka ali znak, navajan v postopku z ugovorom: Skupaj 32 starejših znamk, v katerih je beseda „kinder“ deloma del slike, deloma sestavni del znamke, ki jo sestavlja več besed, deloma pa znamke tvori le ta beseda, zlasti italijanske besedne znamke „kinder“ za proizvode in storitve iz 9, 16, 28, 30 in 42.
   
      Odločba oddelka za ugovore: Ugovoru se ugodi, prijava se zavrne
   
      Odločba odbora za pritožbe: Zavrnitev pritožbe
   
      Navajani tožbeni razlogi: Kršitev člena 42(2) Uredbe (ES) št. 207/2009 (1), ker med postopkom z ugovorom ni bila dokazana uporaba po preteku roka za varovano uporabo; formalno pomanjkljiva obrazložitev izpodbijane odločbe, ker se odbor za pritožbe v svoji odločbi sploh ni opredelil do očitka, ki je bil naveden v razlogih za pritožbo in izčrpno obrazložen; dalje, zlorabna prijava znamke, ker je edini cilj imetnika znamke, navajane v ugovoru, v najširšem obsegu zase monopolizirati pojem „kinder“; nazadnje, kršitev člena 8(1)(b) Uredbe (ES) št. 207/2009, ker med nasprotujočimi si znamkami ni verjetnosti zmede.
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL. 2009, L 78, str. 1).